Document ID: /roh_data/filtered/fineweb-2-filterrobots_roh.jsonl.gz/26405

Dunnas svizras pon ozendi decider sezzas sur da lur vita. L’egualitad d’um e dunna è fixada en la Constituziun federala. Quai ch'ils umens dastgan, dastgan er las dunnas: vuschar, ir cun auto e suttascriver contracts – tut senza dumandar l’um per permissiun. Atgnamain tut sco quai ch’i avess dad esser ord vista da las dunnas modernas, ubain betg?
A chaschun dal di internaziunal da las dunnas avain nus discurrì cun ina dunna che tutga areguard las vistas e dumondas da las dunnas probablamain tar ina da las persunas las pli cumpetentas en il chantun Grischun: Silvia Hofmann è responsabla chantunala per l’egualitad d’um ed dunna.
Dunnas en posiziuns da cader
La Svizra è cun la preschientscha da dunnas en posiziuns da cader mundialmain be sin plaz 56 da 100.
Da las 207 firmas svizras cun aczias a la bursa èn be sis dunnas en la posiziun sco presidenta dal cussegl d'administraziun e be set en la posiziun da CEO.
La quota da dunnas al timun d'interpresas. Ina dad ellas è Jasmin Staiblin.
Dunnas en la scienzia
Antonia Albani (46) è ina da las paucas professuressas en Svizra.
L’inschignera d’informatica deriva da Scuol ed è uss professuressa assistenta a l’Universitad da Son Gagl.
En ses pensum da 50% fa ella perscrutaziun, prepara prelecziuns ed è responsabla per projects che collian l'universitad cun l'economia.
Duas dunnas da la superlativa
Dita Von Teese ed Ornella Vanoni - duas dunnas ch’èn vegnidas enconuschentas era grazia a lur corp.
Dita Von Teese è enconuschenta en la scena da striptease dapi ch'ella ha 20 onns. Ornella Vanoni è vegnida populara cun sias chanzuns gia ils onns 60.
Omaduas eran en il Playboy, quai che ha era gidà da vegnir a success.
Il corp sco identificaziun
Per Dita Von Teese è l’identificaziun sur il corp in stil da viver. Ella dovra il lefzagl cotschen, il puder ed il resti extravagant per sa sentir bain. Ed ella mussa gugent tge ch’ella ha en sias shows da burlesque è striptease classic.
Extravaganta è era Ornella Vanoni, e quai anc cun 81 onns. Ils onns 60 è ella vegnida enconuschenta cun chanzuns sco «Io ti darò di più» ni «Un’ora sola ti vorrei». Creschida si è ella en ina famiglia che l’ha pussibilità ina buna scolaziun. Ina mattatscha timida saja ella stada, taschà haja ella dentant mai.
Pionieras grischunas
Gia pli baud hai dà dunnas che han gì il curaschi, la forza e forsa era il cletg da far ina via extraordinaria. Ellas han fatg ina via da pionieras. Sutvart chattais vus ina survista exemplarica da pionieras grischunas.
Pionieras dal Grischun
|num||clamada||vivi da fin|
|Boni Silvia||prima deputada da Tavau (1971)||*1930|
|Brügger Monica||prima architecta ETH dal Grischun (1957)||*1932|
|Candreia-Aronson Rebecca||prima maturanda scola chantunala Cuira||*1882|
|Caduff Silvia||prima dirigenta cun renum mundal dal Grischun ||*1937|
|Capaul Anita||prima editura rumantscha (2010)||*1975|
|Caprez-Roffler Greti||prima teologa dal Grischun (1930/31)||*1906,†1994|
|Colani Maria Louise||ina da las primas schurnalistas en il Grischun||*1852,†1926|
|Colani Anna Maria||prima chatschadra (figlia da Gian marchet Colani)||*1809|
|Derungs Ida||prima presidenta dal Cussegl grond dal Grischun (1986)||*1932|
|Engel Anna||prima enconuschenta raquintadra da ditgas e paraulas||*1803,†1873|
|Flury Agnes||prima media superiura en il spital chantunal a Cuira (1969)||*1938|
|Forchhammer Emilie||prima dunna dal Grischun che ha studegià art a Basilea||*1850,†1912|
|Gugelberg-von Moos Maria Barbara Flandrina||prima botanicra dal Grischun||*1836,†1918|
|Lardelli-von Waldkirch Elisabeth||prima dunna cun patenta d’advocat en il Grischun (1950)|
prima dunna en il cussegl da scola a Curia (1960)
prima cussegliera naziunala (1974/75)
|*1921,†2008|
|Lendi Emilie||prima media dal Grischun (1895)||*1870|
|Maurizio Anna Maria||prima dr. phil II (botanicra)||*1900|
|Mayer Yvette||tegna sco prima dunna il predi sinodal (1975)|
|Moser-von Almens Josefina||prima dunna al curs da signuna al Plantahof a Landquart (1966)|
|Niederer Lotti||prima absolventa da la scola agricula Plantahof a Landquart (1981)|
|Poo Barbla||prima absolventa dal seminari da scolastas dal Grischun cun patent (1887)|
|Scherer Maria Theresia||prima sora superiura «Congregation der barmherzigen Kreuzschwestern» |
a Cuira
|*1825,†1888|
|Senges-Faust Minna||prima directura dal teater da Cuira||*1877,†1951|
|Seeli Manuela||prima dunna a la testa da las pendicularas da Savognin|
|Tscharner Hela||prima inschignera da construcziun da la Svizra e dal Grischun (ETH 1933)||*1908|
|Theobald Anna||ina da las primas gimnasiastas a Cuira||*1862,†1915|
|Truog-Saluz Tina||prima autura da bestseller dal Grischun||*1882,†1957|
|von Planta Leonarda||prima directura Museum Retic a Cuira (1976-1982)||*1920,†2005|
|von Salis-Marschlins Meta||prima doctoranda dal Grischun (Dr.phil.I 1871)||*1855,†1929|
|von Salis Hortensia||prima scienziada e cumbattanta per ils dretgs da las dunnas||*1659,†1715|
|Widmer-Schlumpf Eveline||prima cussegliera guvernativa (1999)||*1956|
Nus avain numnà be in pèr dunnas che han fatg ina via extraordinaria. Dentant tranter nus datti franc e segir anc bler da quellas. Enconuschais vus ina dad ellas? Ans annunziai ella en ils commentaris sutvart u via Twitter, il link avra en ina nova fanestra.